ཾ་ཨཱཿཧཱུྃ་ཧྲཱི༔ ཨོཾ་མ་ཎི་པདྨེ་ཧཱུྃ༔ ན་མོ་རཏྣ་ཏྲ་ཡཱ་ཡ༔ ན་མ༔ ཨརྻ་ཛྙཱ་ན་སཱ་ག་ར་སོགས་ནས། ཙིཏ་ཏི་ཛྭ་ལ༔ མ་པ་ན་ཡེ་སྭཱ་ཧཱ༔ ཅི་འགྲུབ་བྱ༔ དབྱངས་གསལ་ཡིག་བརྒྱ་རྟེན་འབྲེལ་སྙིང་པོའི་ཁ་བསྐང་དང་བཅས་པ་བརྗོད་གཞན་དོན་ཀྱི་བཟླས་པ་ཡིན་པས་གལ་ཆེ་ཡིག་དྲུག་སོགས་ཅི་མང་བསྒྲང་བར་བྱ། བུམ་པའི་ལྷ་རྣམས་མཉེས་ཞིང་རྩེ་བའི་རང་བཞིན་དུ་ཞུ་ནས་ངོ་བོ་ལྷ་ལ་རྣམ་པར་བདུད་རྩིའི་ཆུར་གྱུར༔ ལས་བུམ་བཟླས་པ་ནི༔ བདག་ཉིད་ལྷའི་ཐུགས་ཀ་ནས་འོད་འཕྲོས༔ ལས་བུམ་དབུས་སུ་ཁྲོ་རྒྱལ་རྟ་མགྲིན་གསལ་བའི་ཐུགས་ཀར་ཉི་མའི་དཀྱིལ་འཁོར་གྱི་སྟེང་དུ་ཧྲཱིཿཡིག་དམར་པོའི་མཐར་སྔགས་ཕྲེང་གིས་བསྐོར་བར་ཕོག༔ དེ་ལས་འོད་ཟེར་འཕྲོས་བདག་དང་སེམས་ཅན་ཐམས་ཅད་ཀྱི་རྐྱེན་ངན་བར་ཆད་བྱང་ཆུབ་སྒྲུབ་པའི་གནོད་ཚོགས་མ་ལུས་དམིགས་མེད་དུ་བཅོམ་པར་གྱུར༔ ཨོཾ་ཧྲཱི་པདྨ་ཏ་ཀྲྀ་ཏ་བཛྲ་ཀྲོ་དྷ་ཧྱ་གྲཱྀ་ཝ་ཧུ་ལུ་ཧུ་ལུ་ཧཱུྃ་ཕཊ྄༔ སྐུ་ལས་བདུད་རྩིའི་རྒྱུན་བབ་པས་བུམ་པ་ཡོངས་སུ་ཁེངས༔ ཆུ་དེ་གང་ལ་རེག་པའི་ནད་གདོན་སྡིག་སྒྲིབ་ཐམས་ཅད་ཞི་བར་ནུས་པའི་མཐུ་ལྡན་དུ་གྱུར༔ རྟ་མགྲིན་རྒྱལ་པོ་བུམ་པའི་སྟེང་གི་ནམ་མཁའ་ལ་འཕགས་ཏེ་བཞུགས༔ དབང་ལ་སོགས་པ་ལས་མ་རྫོགས་བར་དུ་ཕྱི་ནང་གི་བར་ཆད་མ་ལུས་པ་བསྲུང་བར་མཛད་དུ་གསོལ༔ གསུམ་པ་དབང་རྫས་གཞན་རྣམས༔ བྱིན་གྱིས་བརླབས་པ་ནི། སྭ་བྷ་ཝས་སྦྱངས། ཅོད་པན་ལ་སོགས་དབང་རྫས་ཐམས་ཅད་ཀྱང་ཐུགས་རྗེ་ཆེན་པོའི་ལྷ་ཚོགས་སུ་སྐད་ཅིག་གིས་གསལ་བའི་གནས་གསུམ་ཡི་གེའི་འོད་ཟེར་གྱིས་ཡེ་ཤེས་པ་ནམ་མཁའ་གང་བར་སྤྱན་དྲངས༔ ཛཿཧཱུྃ་བཾ་ཧོཿགཉིས་སུ་མེད་པར་གྱུར། ཨོཾ་ཨཱཿབཛྲ་ཨརྒྷཾ་སོགས་ཀྱི་མཆོད༔ སྐྱོན་གྱིས་མ་གོས་སྐུ་མདོག་སོགས་ཀྱིས་བསྟོད། ལྷ་འོད་དུ་ཞུ་ནས་དབང་རྫས་རང་རང་གི་གཟུགས་སུ་གྱུར༔ བདག་ཉིད་ཀྱི་ཐུགས་ཀ་ནས་འོད་ཟེར་འཕྲོས༔ ཡེ་ཤེས་ཀྱི་བདུད་རྩི་བཀུག༔ ཀཱ་པ་ལའི་བདུད་རྩིར་ཐིམ༔ ཡེ་ཤེས་ཀྱི་བདུད་རྩི་མཆོག་གི་སྙིང་པོར་གྱུར༔ ཨོཾ་བཛྲ་ཨ་མྲྀ་ཏ་ཀུནྜ་ལི་ཧཱུྃ༔ བརྒྱ་རྩ་བཟླས༔ སླར་ཡང་བདག་ཉིད་ཀྱི་ཐུགས་ཀ་ནས་འོད་ཟེར་འཕྲོས༔ འཁོར་འདས་བདེ་བའི་བཅུད༔ བདེ་གཤེགས་སྲས་བཅས་ཟུང་འཇུག་གི་སྐུར་སྤྱན་དྲངས་པའི་བྱང་སེམས་བྱིན་རླབས་ཅན་གྱི་རང་བཞིན་ཡོངས་སུ་ཐིམ༔ མཐར་ལྷ་ཚོགས་རྣམས་ཀྱང་ཐིག་ལེའི་རྣམ་པར་ཞུ་ནས་དམ་རྫས་ཀྱི་རིལ་བུར་ཐིམ་པར་གྱུར༔ ཨོཾ་ཨཱཿཧཱུྃ་ཧྲཱི༔ བརྒྱ་རྩ་བརྒྱད་སོགས་བཟླས། རྫས་རྣམས་ཡི་གེ་འབྲུ་བཞིའི་རྣམ་པར་གྱུར༔ པར་མོས༔ འདི་ལྟར་དབང་རྫས་བྱིན་བརླབས་དམིགས་པ་གྲུབ་ན་མདུན་བསྐྱེད་སྐབས་སུ་ཆོག་ཀྱང་༔ སོ་སོར་ཡོད་ན་གསལ་ཕྱིར་ཐ་དད་དུ་བཀོད་ལ༔ བདུད་རྩི་དང་རིལ་བུ་བྱིན་རླབས་ནི་གཞུང་ལས་བཤད་པ་ལྟར་ཡིན་ནོ༔ གསུམ་པ་གཏོར་འབུལ་ལ༔ དཀྱིལ་འཁོར་ལ་འབུལ་བ༔ མགྲོན་ཡོངས་རྫོགས་ལ་འབུལ་བ༔ གཏེར་སྲུང་ལ་འབུལ་བ་རྣམ་པ་གསུམ་ལས༔ དང་པོ་ནི༔ ཨོཾ་ཨཱཿཧཱུྃ༔ གཏོར་མ་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོ་ལ༔ བདག་མདུན་ལྷ་ཚོགས་ཐམས་ཅད་ཀྱི་ལྗགས་འོད་ཟེར་གྱི་སྦུ་གུས་དྲངས་ཏེ་གསོལ་བར་གྱུར༔ ཨོཾ་མ་ཎི་པདྨེ་ཧཱུྃ༔ ཨེ་དམ་བ་ལིང་ཏ་ཁ་ཁ་ཁཱ་ཧི་ཁཱ་ཧི༔ ཞེས་ལན་བདུན་གྱིས་གཏོར་མ་དཀྱིལ་འཁོར་དུ་འབུལ༔ ཨོཾ་ཧྱ་གྲྀ་ཝ་ཨེ་སོགས་ལན་གསུམ་གྱིས་ལས་བུམ་ལྷར་མཆོད༔ བདག་དང་སེམས་ཅན་ཐམས་ཅད་གནས་སྐབས་གྱི་འགལ་རྐྱེན་ཞི་ཞིང་༔ མཐུ་རྐྱེན་བསམ་དོན་ཕུན་སུམ་ཚོགས་ནས༔ སྒྲིབ་གཉིས་བྱང་༔ ཚོགས་གཉིས་རྫོགས་ཐུན་མོང་མཆོག་གི་དངོས་གྲུབ་ཚེ་གཅིག་དུ་འགྲུབ་པར་བྱིན་གྱིས་བརླབས་ཏུ་གསོལ༔ ཞེས་འདོད་གསོལ་བྱ༔ གཉིས་པ་མགྲོན་ཡོངས་རྫོགས་ལ་འབུལ་བ་ནི༔ བདག་མདུན་ཐུགས་ཀའི་འོད་ཟེར་གྱིས༔ དཀོན་མཆོག་གསུམ་སྲིད་ཞིའི་མགྲོན༔ མགོན་པོ་ཡོན་ཏན་གྱི་མགྲོན༔ སྣང་སྲིད་ལྷ་འདྲེའི་མགྲོན༔ ལན་ཆགས་ཤ་མཁོན་གྱི་མགྲོན༔ འགྲོ་དྲུག་སྙིང་རྗེའི་མགྲོན་རྣམས་མ་ལུས་པ་སྤྱན་དྲངས་ཞིང་བོས་པ་ནམ་མཁའ་བར་སྣང་ས་གཞི་གང་བར་བཞུགས་ཤིང་འཁོད་པ་ལས་མཆོད་གཏོར་འདོད་དགུའི་རྒྱ་མཚོ་མི་ཟད་ནམ་མཁའི་མཛོད་ཀྱི་རང་བཞིན་སོ་སོར་གང་བཞེད་དང་འདོད་པའི་ལོངས་སྤྱོད་ཕུན་སུམ་ཚོགས་པ་ཐོབ་པར་གྱུར༔ ཨོཾ་ཨ་ཀཱ་རོ་མུ་ཁམ་སོགས་ནས༔ ཨོཾ་ན་མཿསརྦ་ཏ་ཐཱ་ག་ཏཱ་ཨ་ཝ་ལོ་ཀི་ཏེ༔ ཨོཾ་སམ་བྷ་ར་སམ་བྷ་ར་ཧཱུྃ༔ ལན་གསུམ་གྱིས་མཆོད་ཅིང་བསྔོ༔ མཆོག་གི་མགྲོན་ལ་དམིགས་ནས་ཡན་ལག་བདུན་པ་འབུལ་བ་ནི༔ ཨོཾ་མ་ཎི་པདྨེ་ཧཱུྃ༔ བླ་མ་དཀོན་མཆོག་ཐམས་ཅད་དགོངས་སུ་གསོལ༔ ལུས་ངག་ཡིད་གསུམ་གུས་པས་ཕྱག་འཚལ་ལོ༔ ཕྱི་ནང་གསང་བའི་མཆོད་པ་རྒྱ་ཆེན་བཞེས༔ སྒོ་གསུམ་སྡིག་སྒྲིབ་ཉམས་ཆག་མཐོལ་ལོ་བཤགས༔ ཕྱི་ནང་གསང་བའི་ཆོས་འཁོར་བསྐོར་དུ་གསོལ༔ མྱ་ངན་མི་མདའ་འགྲོ་བའི་དོན་ཕྱིར་བཞུགས༔ ཐུགས་རྗེ་རྒྱུན་ཆད་མེད་པར་རྗེས་ཡིད་རང་༔ དུས་གསུམ་དགེ་བ་སེམས་ཅན་དོན་དུ་བསྔོ༔ བདག་གཞན་ཐམས་ཅད་སངས་རྒྱས་མྱུར་ཐོབ་ཤོག༔ ཅེས་དང་༔ བདག་གཞན་བླ་མེད་གཏོར་མཆོད་འདི་དག་གིས༔ སྡིག་སྒྲིབ་ཉམས་ཆག་མ་ལུས་ཀུན་བྱང་ནས༔ ཚེ་འདི་ཉིད་ལ་རིག་འཛིན་མཆོག་འགྲུབ་ཅིང༔ བྱིན་རླབས་རྩལ་དབང་གཟི་བརྗིད་ནུས་མཐུ་ལྡན༔ སྐུ་གསུང་ཐུགས་ཀྱི་དངོས་གྲུབ་ཐོབ་གྱུར་ཅིག༔ ཀཱ་ཡ་ཝཱ་ཀྐ་ཙི་ཏྟ་སིདྡྷི་ཧཱུྃ༔ ཅེས་སྨོན་ལམ་འདེབས་ཅིང་༔ དེ་རྣམས་ཀྱི་བྱིན་བརླབས་རང་ལ་ཐིམ་པར་བསམ༔ དམན་པའི་མགྲོན་ལ་དམིགས་ནས༔ སྨོན་ལམ་གདབ་པ་ནི༔ སྦྱིན་པ་རྒྱ་ཆེན་གྱུར་པ་འདི་ཡིས་མཐུས༔ སོགས་ནས༔ བརྗོད་པའི་མཐར། མཆོག་གི་མགྲོན་རྣམས་རང་ལ་ཐིམ༔ དམན་པའི་མགྲོན་རྣམས་རང་གནས་སུ་སོང་པར་གྱུར༔ པར་བསམ༔ གསུམ་པ་གཏེར་སྲུང་ལ་གཏོར་མ་འབུལ་བ་ནི༔ དམིགས་རྟེན༔ སྭ་བྷ་ཝས་སྦྱངས། སྟོང་པའི་ངང་ལས་རང་ཉིད་འཕགས་པ་སྤྱན་རས་གཟིགས་སུ་གསལ་བའི་མདུན་དུ༔ ཀོང་བཙུན་དེ་མོ་གནོད་སྦྱིན་ཟླ་བའི་འོད་འགྱེད་པ་ལྟ་བུ་སྐུ་མདོག་དཀར་མོ་ཞལ་གཅིག་ཕྱག་གཉིས་བདུད་རྩིས་བཀང་བའི་བུམ་པ་རྒྱན་ནོར་བུ་བསམ་འཕེལ་གྱིས་སྤྲས་པ་འཛིན་པ༔ ནོར་བུ་རིན་པོ་ཆེའི་དབུ་རྒྱན་གསོལ་བ༔ ཟབ་སླག་སྔོ་སེར་དཀར་གསུམ་གྱིས་བརྒྱན་པ༔ རིན་པོ་ཆེ་དུ་མས་དོ་ཤལ་མཛེས་པ༔ དར་དཀར་ཞབས་ལྷྭམ་གྱོན་ཅིང་འཁོར་གནོད་སྦྱིན་འབུམ་གྱིས་བསྐོར་བ༔ ཀོང་རྟ་གྲོ་ཞུར་ལ་ཆིབས་པ་གྱུར༔ རང་ཉིད་འཕགས་པ་སྤྱན་རས་གཟིགས་སུ་གསལ་བའི་ཐུགས་ཀ་ནས་འོད་ཟེར་འཕྲོས་པའི་མདུན་དུ་རྡོ་རྗེ་དེ་མོ་འཁོར་དང་བཅས་པ་སྐད་ཅིག་གིས་སྤྱན་དྲངས༔ ཀྱཻ། ཕྱོགས་ཕྱོགས་དེ་ནི་ཕ་ཀི་ན༔ ཉི་མ་ནུབ་ཕྱོགས་ཕ་གི་ན༔ མ་ཀི་ཀོང་པོའི་མཐིལ་ཤེད་ནས༔ ཀོང་ལྷ་དཀར་པོའི་རྩེ་ཤད་ནས༔ སྲིང་ཅིག་ཀོང་བཙུན་དེ་མོ་ནི༔ རྒྱ་གར་ཡུལ་དུ་ཏིང་ཏིང་ཤག༔ གཡུང་དྲུང་བོན་ཀྱི་འཁྲུལ་ཏིང་ཤག༔ ཀོང་ཡུལ་མཐིལ་དུ་དེ་མོ་ཞེས༔ གུ་རུའི་དྲུང་དུ་བོད་སྐྱོང་མ༔ ཉི་མའི་འོད་ཀྱི་དཔལ་འབར་མ༔ ལྷ་མོ་དཔལ་དང་འོད་འབར་མ༔ གཡུ་སྒྲོན་རྡོ་རྗེ་དཔལ་ཕྲེང་དང་༔ ནག་མོ་ཚེ་འཕྲོག་གཤིན་རྗེ་མོ༔ གནམ་ས་ཕྱེད་ཀྱི་བདག་མོ་མཛད༔ ལྷ་སྲིན་ཐམས་ཅད་ལས་ལ་བསྐོས༔ སྔོན་གྱི་དམ་ཚིག་དྲན་མཛད་ལ༔ བཅོལ་པའི་ཕྲིན་ལས་འགྲུབ་པར་མཛོད༔ ཨརྒྷ྄ཾ༔ པདྱཾ༔ པུཥྤེ༔ དྷཱུཔྤེ༔ ཨ་ལོ་ཀེ༔ གྷནྡྷེ༔ ནཻ་ཝིདྱ༔ ཤབྟ་ཨཱཿཧཱུྃ༔ ཨེ་དམ་བ་ལིངྟ་ཁ་ཁ་ཁཱ་ཧི་ཁཱ་ཧི༔ ཧཱུྃ༔ དོན་གྱི་རང་བཞིན་སངས་རྒྱས་ཡིན་མོད་ཀྱང་༔ མ་རུང་འདུལ་ཕྱིར་ལྷ་འདྲེའི་གཟུགས་སུ་སྤྲུལ༔ དམ་ཚིག་ལྡན་པའི་རིག་འཛིན་ལས་རྒྱ་མཛད༔ རྐང་བཙུན་དེ་མོ་རྡོ་རྗེ་བོད་ཁམས་སྐྱོང་༔ བྷྱོཿ ཆིབས་སུ་དྲེའུ་རྟ་རྐང་གསུམ་ཆིབས༔ གཡས་པའི་རལ་གྲིས་དགྲ་སྲོག་གཅོད༔ གཡོན་པས་ནད་རྐྱལ་དགྲ་ལ་འདེབས༔ དར་སྣ་རིན་ཆེན་རྒྱན་གྱིས་མཛེས༔ གཡུ་ཡི་ཐོར་ཅོག་སྤུངས་སེ་སྤུང༔ དར་དཀར་ལ་བུ་ཁྱུགས་སེ་ཁྱུག༔ ངོ་བོ་དཀར་ལྷ་ཆེན་པོ་དང་༔ ཁྱུང་བློན་ནག་མོ་འཇིགས་པའི་གཟུགས༔ ཕྱག་གཉེན་ནུ་མོ་འཁོར་དང་བཅས༔ དཔལ་གྱི་གཏོར་མ་འདི་བཞེས་ལ༔ བཅོལ་པའི་ཕྲིན་ལས་གྲུབ་པར་མཛོད༔ ཨོཾ་བཛྲ་མ་ཧཱ་མ་ཏྲི་དུང་དུང་ཛ་ཏྲི་བ་ལིང་ཏ་ཁ་ཁ་ཁཱ་ཧི་ཁཱ་ཧི༔ ལན་གསུམ༔ བྷྱཽ༔ ཁྱོད་ལ་ཕྲིན་ལས་ཞུ་བ་ནི༔ སངས་རྒྱས་བསྟན་པ་ཁྱོད་ཀྱིས་སྲུངས༔ དཀོན་མཆོག་དབུ་འཕང་ཁྱོད་ཀྱིས་བསྟོད༔ རྣལ་འབྱོར་སྐུ་ཚེ་ཁྱོད་ཀྱིས་སྲིངས༔ རྒྱུ་སྦྱོར་འགལ་རྐྱེན་ཁྱོད་ཀྱིས་བཟློག༔ མི་མཐུན་རྐྱེན་དང་བར་ཆད་སོལ༔ མཆོག་དང་ཐུན་མོང་དངོས་གྲུབ་རྩོལ༔ ཅེས་མཆོད་གཏོར་འབུལ་ལོ༔
བཞི་པ་བདག་ཉིད་འཇུག་ཅིང་དབང་ལེན་པ་ནི། ཇི་ལྟར་བལྟམས་པ? སོགས་ཀྱིས་ལས་བུམ་ཀྱིས་ཁྲུས་བྱས། གཏོར་མ་མི་དམིགས་སྟོང་པའི་ངང་ཉིད་ལ། །རིན་ཆེན་སྣོད་དུ་བདུད་རྩིའི་རྒྱ་མཚོར་གྱུར། །བསྲེག་སྦྱངས་གཏོར་བའི་རཾ་ཡཾ་ཁཾ་གསུམ་འཕྲོས། །ཨོཾ་ཨཱཿཧཱུྃ་གིས་འདོད་ཡོན་དཔག་མེད་གྱུར།། ན་མོ། དྲིན་ཅན་བླ་མ་རྩ་བརྒྱུད་དཀོན་མཆོག་དང་། །ཡི་དམ་མཁའ་འགྲོ་ཆོས་སྐྱོང་སྲུང་མ་དང་། །ཏིང་འཛིན་སྔགས་དང་ཕྱག་རྒྱས་བྱིན་རླབས་དང་། །རྒྱུ་འབྲས་བསླུ་བ་མེད་པའི་ནུས་མཐུ་ཡིས། །དེང་འདིར་དཀྱིལ་འཁོར་འཇུག་པའི་བར་ཆད་ནི། །འབྱུང་པོ་མི་དང་མི་མིན་གདོན་བགེགས་རྣམས། །སྐད་ཅིག་ཙམ་གྱིས་གཏོར་མ་ལེན་དུ་ཁུག །གནོད་འཚེ་དུག་ལྔའི་བར་ཆད་མ་བྱེད་པར། །བྱིན་པའི་ཟས་ཟོ་བདེན་པའི་ཚིག་ལ་ཉོན། །སྔོན་གྱི་ལན་ཆགས་ཡིན་ཀྱང་འཁོར་བ་ཤོག །འཕྲལ་ཀྱི་རྐྱེན་ངན་ཡིན་ཀྱང་ཚིམ་པར་ཤོག །རང་ལ་དཔེ་ལོང་གཞན་ལ་གནོད་མ་བྱེད། །སོ་སོར་རང་རང་གནས་སུ་འགྲོ་བར་གྱིས། །གལ་ཏེ་མི་འགྲོ་བར་ཆད་བྱེད་པ་ན། །ང་ནི་དབང་ཆེན་ཁྲོས་པའི་སྤྲུལ་པ་འགྱེད། །ཁམས་གསུམ་མ་ལུས་རྡུལ་དུ་བརླག་པར་གྱུར། །དེ་བས་ད་ལྟ་ཉིད་དུ་ཕྱིར་དེངས་ཤིག །བཛྲ་མུཿ སརྦ་གཙྪ། གནོད་བྱེད་འབྱུང་པོ་ཨུ་ཙ་ཏཡ་ཕཊ྄་ཕཊ྄། ཅེས་དྲག་སྔགས་བཟླས་ཐུན་གྱིས་བྲབ། འོག་ཐམས་ཅད་རྡོ་རྗེའི་ས་གཞི་སོགས་ཀྱིས་སྲུང་འཁོར་གསལ་བཏབ། མཎྜལ་རྒྱས་པར་ཕུལ། བླ་མ་དང་དཀྱིལ་འཁོར་གྱི་གཙོ་བོ་དབྱེར་མེད་པའི་ལྷ་ཚོགས་རྣམས་དང་། རབ་འབྱམས་སངས་རྒྱས་ཞིང་གི་རྒྱལ་བ་སྲས་དང་སློབ་མར་བཅས་པའི་སྤྱན་སྔར། བདག་དང་སེམས་ཅན་ཐམས་ཅད་ཀྱི་ལུས་རྡུལ་སྙེད་དུ་སྤྲུལ་ནས། ཕྱག་འཚལ་བ་དང་མཆོད་པ་འབུལ་བ་དང་། སྡིག་པ་བཤགས་པ་དང་། རྗེས་སུ་ཡིད་རང་བ་དང་། ཆོས་ཀྱི་འཁོར་ལོ་བསྐོར་བ་བསྐུལ་བ་དང་། མྱ་ངན་ལས་མི་འདའ་བར་གསོལ་བ་འདེབས་པ་དང་། དེ་རྣམས་ཀྱི་དགེ་བ་ཀུན་ཏུ་རྫོགས་པའི་བྱང་ཆུབ་ཆེན་པོར་ཡང་དག་པར་བསྔོ་བར་བགྱིའོ།། །།
༈ ཇི་སྙེད་སུ་དག་ཕྱོགས་བཅུའི་འཇིག་རྟེན་ན། སོགས་བརྗོད། མེ་ཏོག་དང་བཅས་པའི་ཐལ་མོ་སྦྱར་ནས། དཀྱིལ་འཁོར་དུ་འཇུག་པའི་གསོལ་བ་གདབ་པ་ནི། བླ་མ་དང་དཀྱིལ་འཁོར་གྱི་གཙོ་བོ་དགོངས་སུ་གསོལ། སོགས། དེ་ནས་དཀྱིལ་འཁོར་གྱི་ལྷ་ཚོགས་དངོས་ཀྱི་འདུ་ཤེས་བསྐྱེད་པར། ཁྱད་པར་སྡོམ་པ་གསུམ་ནོད་པ་ནི། སངས་རྒྱས་བྱང་ཆུབ་སེམས་དཔའ་དང་། །བླ་མ་ཐུགས་རྗེ་ཆེན་པོ་ཡི། །སོགས་བརྗོད། དབང་བསྐུར་མཆོག་དེ་བདག་ལ་སྩོལ། ཞེས་ལན་གསུམ་དུ་གསོལ་བ་བཏབ། རང་ཉིད་ལྷར་བསྐྱེད་པ་དང་། བྱིན་རླབས་དབབ་པ་ནི། ཨོཾ་པདྨ་ཏ་ཀྲྀ་ཏ་སོགས། སྭ་བྷ་ཝ་སོགས། སྐད་ཅིག་གིས་གདན་མེ་ཏོག་པདྨ་དཀར་པོ་འདབ་མ་འབུམ་ལྡན་སྟེང་དུ་ཟླ་བའི་དཀྱིལ་འཁོར་བཅས་པ། དེའི་སྟེང་དུ་བདག་ཉིད་རིག་པའི་ངོ་བོ་ཧྲཱིཿཡིག་དཀར་པོ་མདངས་ལྡན་འོད་ཟེར་འབར་བ་ཞིག་ཏུ་གྱུར་པ་ལས་འོད་ཟེར་དཀར་པོའི་ཚོགས་འཕྲོས་པས། རྒྱལ་བའི་ཞིང་རབ་འབྱམས་ལ་མཆོད་པའི་སྤྲིན་སྤྲོས་ཁམས་གསུམ་རིགས་དྲུག་གི་སེམས་ཅན་གྱི་ལས་སྒྲིབ་སྡུག་བསྔལ་སེལ། འོད་ཟེར་སླར་འདུས་ནས་ཧྲཱིཿལ་ཐིམ་པ་ཙམ་གྱིས་ཧྲཱིཿཡིག་ལྷར་གནས་འགྱུར་ཏེ། འཕགས་པ་སྤྱན་རས་གཟིགས་ནམ་མཁའི་རྒྱལ་པོ་སྐུ་མདོག་གངས་ལ་ཉི་མ་ཤར་བ་ཞེས་སོགས་ནས། འབྲུ་རེ་རེ་དང་བཅས་གསལ་བར་གྱུར། ཞེས་པའི་བར་ཚེ་འདས་གནས་སྤར་མངོན་རྟོག་ལྟར་བསྐྱེད། དེ་ལྟར་གནས་གསུམ་འབྲུ་གསུམ་ཧྲཱིཿཡིག་དང་བཅས་པ་རྣམས་ལས་ཚད་མེད་པ་བཞི་དང་ལྡན་པའི་འོད་ཟེར་དཔག་ཏུ་མེད་པ་འཕྲོས་པས། འཕགས་མཆོག་ཐུགས་རྗེ་ཆེན་པོ་འཁོར་དང་བཅས་པའི་ཐུགས་དམ་ཀྱི་རྒྱུད་བསྐུལ་ནས། བུ་གཅིག་པའི་མ་ལ་གདུང་བས་བོས་པ་ལྟར་ཐུགས་རྗེ་བཟོད་མེད་ཏུ་གཡོས་ཏེ། ཕྱོགས་བཅུའི་སངས་རྒྱས་བྱང་སེམས་ཀྱི་ཚོགས་དཔག་ཏུ་མེད་པ་དང་བཅས་པ་ནམ་མཁའི་དབྱིངས་ནས་བྱ་རྒོད་ཁྱུང་ཆེན་གཟན་ལ་བབས་པ་བཞིན་བྱོན་ནས། བདག་ཉིད་ཀྱི་ཐུགས་ཀའི་ཧྲཱིཿཡིག་ལ་མཚོ་ལ་ཁ་བ་བབས་པ་ལྟར་རྒྱུན་མི་ཆད་པར་ཐིམ་པར་གྱུར། དྲི་བཟང་གི་སྤོས་དང་ཁྱད་པར་ཡེ་ཤེས་པ་འབེབས་པའི་རྫས་སྦྱོར་གྱི་སྤོས་དུད་དང་རོལ་མོ་སྣ་ཚོགས་དབྱངས་དང་བཅས་པས་བྱིན་འབེབས་འདི་བཞིན་བྱ། ཨོཾ་མ་ཎི་པདྨེ་ཧཱུཾ༔ ཨོཾ་མ་ཎི་པདྨེ་ཧཱུྃ༔ ཐུགས་རྗེ་ཆེན་པོ་འདིར་གཤེགས་ཤིག །མི་ཕམ་མགོན་པོ་འདིར་གཤེགས་ཤིག །སྤྱན་རས་གཟིགས་དབང་འདིར་གཤེགས་ཤིག །འཇིག་རྟེན་དབང་ཕྱུག་འདིར་གཤེགས་ཤིག །རྗེ་འགྲོ་བའི་སྐྱབས་ལ་བྱོན་ཙ་ན། །སྐུ་གསལ་ལེ་གཟི་བརྗིད་མ་ཆུང་ཅིག །གསུང་མ་ཎིའི་སྒྲ་དབྱངས་